תקנות התכנון והבניה (התרת שינויים בהיתר על ידי מהנדס ועדה מקומית)

{{ח:התחלה}}
{{ח:כותרת|תקנות התכנון והבניה (התרת שינויים בהיתר על ידי מהנדס ועדה מקומית), התשנ״ב–1992}}

{{ח:פתיח-התחלה}}
{{ח:תיבה|ק״ת תשנ״ב, 803|תקנות התכנון והבניה (התרת שינויים בהיתר על ידי מהנדס ועדה מקומית)|https://olaw.org.il/takanot/takanot-5422.pdf}}; {{ח:תיבה|תשפ״ו, 86|תיקון|https://olaw.org.il/takanot/takanot-12065.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבניה#סעיף 145|סעיף 145(ה)}} {{ח:חיצוני|חוק התכנון והבניה#סעיף 265|ו־265}} {{ח:חיצוני|חוק התכנון והבניה|לחוק התכנון והבניה, התשכ״ה–1965}} (להלן – החוק), ולאחר התייעצות עם המועצה הארצית לתכנון ולבניה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ו}}
{{ח:ת}} בתקנות אלה –
{{ח:ת|סוג=הגדרה}} ”היתר בשטח כולל“ – היתר ששטחי הבנייה שבו חושבו בשטח הכולל המותר לבנייה בלא חלוקה לשטח למטרות עיקריות ולמטרות שירות;
{{ח:ת|סוג=הגדרה}} ”תקנות הבניה“ – {{ח:הערה|(נמחקה);}}
{{ח:ת|סוג=הגדרה}} ”תקנות חישוב שטחים“ – {{ח:חיצוני|תקנות התכנון והבניה (חישוב שטחים ואחוזי בניה בתכניות ובהיתרים)|תקנות התכנון והבניה (חישוב שטחים ואחוזי בניה בתכניות ובהיתרים), התשנ״ב–1992}};
{{ח:ת|סוג=הגדרה}} ”תקנות סטיה ניכרת“ – {{ח:הערה|(נמחקה).}}

{{ח:סעיף|2|פרשנות}}
{{ח:ת}} בתקנות אלה תהיה למונחים שלא הוגדרו {{ח:חיצוני|תקנות התכנון והבניה (בקשה להיתר, תנאיו ואגרות)|בתקנות הבניה}} או {{ח:חיצוני|חוק התכנון והבניה|בחוק}}, במפורש או מכללא, המשמעות שיש להם {{ח:חיצוני|תקנות התכנון והבניה (חישוב שטחים ואחוזי בניה בתכניות ובהיתרים)|בתקנות חישוב שטחים}} ובדרך כלל יתפרשו תקנות אלה ביחד עם התקנות הנזכרות.

{{ח:סעיף|3|שינויים בהיתר במהלך ביצוע העבודה|תיקון: תשפ״ו}}
{{ח:תת|(א)}} המהנדס רשאי להתיר שינויים בהיתר במהלך ביצוע העבודה אם נתקיימו כל אלה:
{{ח:תתת|(1)}} הבקשה לשינויים הוגשה בתוך תקופת תקפו של ההיתר;
{{ח:תתת|(2)}} השינויים נראים לו דרושים, לצרכי התאמתו של ההיתר, במהלך ביצועה של העבודה;
{{ח:תתת|(3)}} השינויים אינם עומדים בסתירה לאמור {{ח:חיצוני|חוק התכנון והבניה|בחוק}}, בתקנות לפיו, וכן בתוכניות, בהנחיות מרחביות לפי {{ח:חיצוני|חוק התכנון והבניה#סעיף 145ד|סעיף 145ד לחוק}} ובתנאים שנקבעו בהיתר;
{{ח:תתת|(4)}} אין בשינויים תוספת לשטחי הבניה הכוללים ולמספר הקומות המותר על פי ההיתר;
{{ח:תתת|(5)}} השינויים נמנים עם אחד או יותר מהסוגים המפורטים {{ח:פנימי|סעיף 4|בתקנה 4}}.
{{ח:תת|(ב)}} בתקנה זו, ”תכנית“ – לרבות תכנית שהופקדה, נספחים לתכנית בענין עיצוב ארכיטקטוני, בינוי או פיתוח, המהווים חלק מתכנית כאמור {{ח:חיצוני|חוק התכנון והבניה#פרק ג|בפרק ג׳ לחוק}}, ותנאים שקבעה הועדה המחוזית לפי {{ח:חיצוני|חוק התכנון והבניה#סעיף 78|סעיף 78 לחוק}}.

{{ח:סעיף|4|סוגים של שינויים שניתן להתירם|תיקון: תשפ״ו}}
{{ח:ת}} אלה הם הסוגים של שינויים שניתן להתירם לפי {{ח:פנימי|סעיף 3|תקנה 3}}, בכפוף לקיום האמור {{ח:פנימי|סעיף 3|בפסקאות (1) עד (4) שבה}}, ובלבד שהמהנדס שוכנע שאין בשינוי פגיעה בעיצובו של הבנין:
{{ח:תת|(1)}} שינויים בצורתם ובמיקומם של חלקי בנין ושל שלד הבנין, שיש בהם, לדעת המהנדס, שיפור בתפקודיו של הבנין או בעיצובו;
{{ח:תת|(2)}} בהיתר הכולל חלוקה בין שטח עיקרי לשטח שירות – שינויים בחלוקה של שטחי הבניה, אם אין בהם שינוי במספר הדירות; לענין תקנה זו, ”דירה“ – כהגדרתה {{ח:חיצוני|חוק התכנון והבניה#סעיף 145|בסעיף 145 לחוק}};
{{ח:תת|(3)}} בהיתר הכולל חלוקה בין שטח עיקרי לשטח שירות – שינויים הטעונים היתר לפי {{ח:חיצוני|חוק התכנון והבניה#סעיף 145|סעיף 145 לחוק}}, בחלוקת השטחים הנועדים לחלקי השירות של הבנין, לפי {{ח:חיצוני|תקנות התכנון והבניה (חישוב שטחים ואחוזי בניה בתכניות ובהיתרים)|תקנות חישוב שטחים}}, ובלבד –
{{ח:תתת|(א)}} שלא יועברו השטחים שנועדו בהיתר להיות מתחת למפלס הכניסה הקובעת בבנין או מעליה;
{{ח:תתת|(ב)}} שסך כל השטח שמבוקש לשנותו, אינו עולה על 200 מטרים רבועים או חמישה אחוזים מכלל השטחים שנועדו בהיתר או בתכנית כשטחים למטרת שירות כאמור, הכל לפי הנמוך מביניהם;
{{ח:תת|(3א)}} בהיתר בשטח כולל, שינויים בחלוקה של שטחי הבנייה, אם אין בהם שינוי במספר הדירות; ובלבד שלא יועברו השטחים שנועדו בהיתר להיות מתחת למפלס הכניסה הקובעת בבניין אל מעל מפלס הכניסה הקובעת;
{{ח:תת|(4)}} שינויים במספר הפתחים לבנין, במיקומם, בצורתם או בגודלם;
{{ח:תת|(5)}} שינויים במיתקנים הטכניים החיצוניים של הבנין והוספה או גריעה מהם, ובלבד שאינם שטחים בנויים, והשינויים אינם פוגעים בתיפקוד הבנין ובתנאי הסביבה;
{{ח:תת|(6)}} שינויים בבליטות ובמעקים;
{{ח:תת|(7)}} שינויים בחמרי הבניה ובגימור הבנין;
{{ח:תת|(8)}} שינויים במפלס הכניסה הקובעת לבנין ככל שהם מחוייבים, לדעת המהנדס, על פי שיקולים הנוגעים לגישה לבנין או לפיתוח השטח שמסביבו;
{{ח:תת|(9)}} שינויים בגובה כל קומה מקומות הבנין עד כדי 10 אחוזים, בדרך של הוספה לגובהה של קומה או גריעה ממנה, ובלבד שסך כל התוספות לא יעלה על 2 מטרים;
{{ח:תת|(10)}} שינויים בעבודות פיתוח בחצר הבנין, ככל שהם נוגעים לגבהים, למיקום שבילים, לרחבות, לחמרי גמר, גינון וכיוצא באלה;
{{ח:תת|(11)}} תוספת במספר המדרגות או גריעה ממנו, שינוי בצורתן או במידותיהן, בכבשים או במעקים ובלבד ששינויים אלה לא יפחיתו את אפשרויות השימוש, בידי נכים, באותם חלקי הבנין שמיתקנים כאמור נועדו לשרת.

{{ח:סעיף|5|חובת הנמקה}}
{{ח:ת}} מהנדס המתיר שינוי בהיתר לפי תקנות אלה, ינמק, בכתב, לגבי כל שינוי את הצורך בו להתאמה במהלך ביצוע העבודה ומדוע אינו גורע מעיצובו של הבנין.

{{ח:סעיף|6|תוקפו של היתר ועונשין}}
{{ח:ת}} היתר שניתן שלא בהתאם לתקנות אלה או בחריגה מסמכויות המהנדס לפיהן – בטל, ומי שנתן את ההיתר יהיה צפוי לעונשים הקבועים בכל דין.

{{ח:סעיף|7|הגשת בקשה לשינויים}}
{{ח:ת}} בקשה לשינויים בהיתר לפי תקנות אלה, תוגש לפי {{ח:חיצוני|תקנות התכנון והבנייה (רישוי בנייה)#סעיף 41|טופס בקשה לשינויים בהיתר שבתוספת לתקנות הבניה}}, בליווי הנמקה בכתב ובליווי מיפרט שיכלול תיאור מלא של השינויים המבוקשים; הבקשה לשינויים תהיה חתומה ביד מבקש ההיתר וביד מי שערך את הבקשה להיתר שלגביו מתייחסת הבקשה לשינוי.

{{ח:סעיף|8|החלטה}}
{{ח:ת}} המהנדס יתן את החלטתו לגבי בקשה שהוגשה כנדרש תוך עשרים ואחד ימים מיום שהוגשה; לא נתן המהנדס החלטה בבקשה במועד האמור או שסירב לאשר את הבקשה, יודיע בכתב למבקש בתוך המועד האמור את הנימוקים לדחיית ההחלטה או הסירוב לבקשה.

{{ח:סעיף|8א|בחינה תקופתית|תיקון: תשפ״ו}}
{{ח:ת}} בחינה תקופתית ראשונה של תקנות התכנון והבנייה (התרת שינויים על ידי מהנדס ועדה מקומית) (תיקון), התשפ״ו–2025, לפי {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה, התשפ״ב–2021}}, תתבצע בתום עשר שנים מיום תחילתן.

{{ח:סעיף|9|תחילה}}
{{ח:ת}} תחילתן של תקנות אלה ביום י״ט באדר א׳ התשנ״ב (23 בפברואר 1992).

{{ח:חתימות|ז׳ באדר א׳ התשנ״ב (11 בפברואר 1992)}}
* '''אריה דרעי'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]